KOSKETUSKOHTA
Kosketuskohta. Puhujana Charles Stanley.
Evankeliumia kaikkeen maailmaan.
ELÄMÄ ARMOSSA
Jumala kutsui minut.
Kun Jumala kutsuu, tulee totella.
Jättää se, mitä tekee, ja lähteä tekemään, mitä Hän käskee.
Hän kutsui auttamaan naisia, -
puhumaan heidän kanssaan ja rohkaisemaan heitä.
Myöhemmin käsitin, että kyse oli sairaalapapin työstä.
Se on lähetyssairaala.
Kun tänne tulee, huomaa, että tässä paikassa on jotain erilaista.
Monet oppivat tuntemaan täällä Jumalan.
Lähes 70-vuotias Mercy kävelee pitkän matkan sairaalaan päivittäin.
Nykyään on paljon lapsia, -
jolla on jokin synnynnäinen vika.
Lääkärit täällä auttavat.
Joillakin on syöpä, -
toisilla tuberkuloosi, tosi yleinen, keuhkokuume.
Joillakin on sydänvikoja, toisilla hengityselinsairauksia.
Kaikissa vaivoissa tarvitaan joku rohkaisemaan -
ja kertomaan Jumalasta, joka rakastaa heitä.
Ja Jumalasta, joka voi pelastaa heidät.
Aviomieheni kuoli, samoin äitini. Ja muita ihmisiä kuoli sairauksiin.
Tiedän, mitä se on.
Sen vuoksi uskon, -
että kaikki, mitä käymme läpi, tekee meistä parempia auttajia muille.
Monet lähtevät kotiin tuntien Jeesuksen Kristuksen Vapahtajanaan.
Menen sairaalaan joka päivä tekemään tätä, -
ja se on ollut minulle hyvin vaikeaa.
Se saa minut tuntemaan, että olen vanha -
ja pitäisi tehdä jotain muuta.
Käyn sairaalassa joka päivä.
Sairaiden ihmisten kohtaaminen on sydäntäsärkevää.
Mutta kun menen Jumalan eteen, Hän vahvistaa minua.
Kuuntelen tohtori Stanleyn saarnoja ääniraamatusta.
Ne ovat minulle suureksi avuksi.
Kun vie Jumalan Sanaa jollekin, joka ei osaa lukea, -
hän voi kuunnella sitä ja tietää, että Jumala sanoo näin.
Näytän laitteen ja sanon, että se on Jumalan Sanaa. Se on tärkeä työkalu.
Voin olla väsynyt, mutta ennen kuin lähden, -
haluan tietää, että kaikki ovat onnellisia ja kaikista huolehditaan.
Haluan mennä sinne, minne Jumalan kutsuu.
Haluan kertoa Jeesuksesta muille.
On kuin toisi ihmisiä kuolemasta elämään.
Haluan, että hekin pelastuvat.
Älä aseta rajoja sille, mitä voit tehdä Jumalalle.
Ei ole väliä, kuka olet, terveysalan työntekijä tai muu.
Sinä julistat Jeesuksen Kristuksen evankeliumia elämälläsi.
Tieto Jumalan läsnäolosta antaa virtaa työhömme. Charles F. Stanley.
Lisää videoita: intouch.org/stories.
Seuraavaksi: Jumalan kalliit lupaukset.
Mitä ajattelisit ihmisestä, joka on hyvin varakas -
mutta valittaa yhtä mittaa, ettei hänellä ole tarpeeksi?
Katsot häntä ja ajattelet: "Hetkinen."
"Hän on vauras, mutta katsopa, miten hän pukeutuu, -
millainen auto hänellä on ja missä hän elää."
Se ei oikein täsmää.
Jos hänellä on kaikki se, miksi hän käyttäytyy niin?
Tulee mieleen, että eikö hän tiedä olevansa vauras.
Eikö hän usko olevansa vauras?
Eikö hän osaa hyödyntää vaurauttaan?
Miksi henkilö käyttäytyy niin?
Jokin on varmasti pielessä.
Tunnen monia uskovia, jotka ovat samanlaisia.
He ovat hyvin rikkaita, mutta he eivät käyttäydy niin.
He eivät ota sitä omakseen, koska he eivät usko.
Joko heitä ei ole opetettu tai he ovat menettäneet tämän todellisuuden.
Ajattelen, miten selväksi Jumala on Sanansa tehnyt -
ja miten mahtavasti Hän on huolehtinut meistä.
Silti ihmiset usein käyttäytyvät kuin he olisivat kerjäläisiä -
tai heillä ei olisi kyllin. "Jumala jätti minut ilman."
"Hän ei ymmärrä tarpeitani."
"Tiedän, että Sana sanoo näin. Ei toimi minulla."
Onko ongelma Jumalassa vai siinä, etten ymmärrä, mitä minulla on?
Kuunnelkaa tarkasti.
Tämä muuttaa sen, millä tavalla ajattelet itsestäsi ja ehkä Jumalasta.
Avataan 2. Pietarin kirjan luku 1.
Tämä on Jumalan lupauksia käsittelevän opetussarjan toinen osa.
Tässä raamatunkohdassa Pietari kuvailee -
valtavaa rikkautta, joka meillä on.
Kuunnelkaapa.
2. Piet. 1:1.
"Simeon Pietari, Jeesuksen Kristuksen palvelija ja apostoli, niille, -
jotka ovat saaneet yhtä kalliin uskon kuin mekin meidän Jumalamme -
ja Vapahtajan Jeesuksen Kristuksen vanhurskaudessa.
Armo ja rauha lisääntyköön teille -
Jumalan ja meidän Herramme Jeesuksen tuntemisen kautta.
Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan, hänen tuntemisensa kautta, -
joka on kutsunut meidät kirkkaudellaan ja täydellisyydellään, -
joiden kautta hän on lahjoittanut meille -
kalliit ja mitä suurimmat lupaukset, -
että te niiden kautta tulisitte jumalallisesta luonnosta osallisiksi -
ja pelastuisitte siitä turmeluksesta, -
joka maailmassa himojen tähden vallitsee".
Haluan teidän näkevän näistä raamatunkohdista yhden asian.
Tiedän, etteivät monet usko tätä, mutta kuunnelkaa tarkasti.
Tiesitpä tai et, päivänä, jona otit Jeesuksen vastaan Vapahtajanasi, -
sinusta tuli äärettömän rikas ihminen.
Missä se rikkaus on? Jumalan lupauksissa.
Näytän hetken kuluttua, miksi sanon niin.
Kun ottaa Hänet Vapahtajakseen, saa omistaa Jumalan lupaukset, -
ja silloin on hyvin rikas.
Aloitetaan Jumalan rikkauden ensimmäisestä merkistä.
Avataan Room. 5.
Käymme läpi useita kohtia. Room. 5 kertoo, miten kaikki alkaa.
Siinä sanotaan näin.
Jae 6: "Sillä meidän vielä ollessamme heikot -
kuoli Kristus oikeaan aikaan jumalattomien edestä.
"Tuskinpa kukaan käy kuolemaan jonkun vanhurskaan edestä; -
hyvän edestä joku mahdollisesti uskaltaa kuolla.
Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme.
Paljoa ennemmin me siis nyt, kun olemme vanhurskautetut -
hänen veressään, pelastumme hänen kauttansa vihasta.
Sillä jos me silloin, kun vielä olimme Jumalan vihollisia, -
tulimme sovitetuiksi hänen kanssaan hänen Poikansa kuoleman kautta, -
paljoa ennemmin me pelastumme hänen elämänsä kautta [...]
vaan vieläpä on Jumala meidän kerskauksemme -
meidän Herramme Jeesuksen Kristuksen kautta, -
jonka kautta me nyt olemme sovituksen saaneet."
Kun otit Jeesuksen Vapahtajaksesi, -
Hän antoi anteeksi kaikki syntisi.
Hän toi sinut henkilökohtaiseen suhteeseen kanssaan, -
niin että siitä lähtien olet voinut sanoa itseäsi Jumalan lapseksi.
Se on omaisuutesi. Sinulla on nyt perintö.
Perintö on se, että Jumala on Isäsi. Jeesus on Vapahtajasi ja veljesi.
Kuulut nyt Jumalan perheeseen.
Se sinä olet. Et ole enää se, joka olit, paholaisen lapsi.
Olet nyt Jumalan lapsi. Se on ensimmäinen asia. Hyvin tärkeää.
Ellei se täyty, mikään muu, mitä sanon, ei koske sinua.
Ja Hän paitsi pelasti, antoi anteeksi, puhdisti, -
kirjoitti nimesi elämän kirjaan, ja otti sinut valtakuntaansa, -
Hän myös antoi tämän lupauksen. Se on 1. Joh. 1:9:ssä, tuttu lupaus.
"Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä."
Eli kun elän tässä turmeltuneessa maailmassa, voin pysyä puhtaana.
Jos tunnustamme syntimme, Hän on uskollinen eli luotettava, -
ja Hänellä on oikeus antaa anteeksi synnit -
ja puhdistaa kaikesta vääryydestä.
Se tarkoittaa, että olen hyvin rikas.
Minulla on etuoikeus mennä Kaikkivaltiaan luo -
ja sanoa: "Elämässäni on tällainen synti.
Tunnustan sen. Anna minulle anteeksi."
Se on valtava omaisuus.
Kolmantena osana vauraudesta -
on Hänen jatkuva läsnäolonsa elämässämme.
Ajattelepa. Kuka muu voi luvata sellaista.
Maailmankaikkeuden suvereeni Jumala sanoo: -
"En minä sinua hylkää enkä sinua jätä", Hepr. 13:5.
Tiedätkö, mitä se tarkoittaa?
Löytyykö toista tällaista?
Sinulla on matkakumppani, Jeesus Kristus, -
joka ei ikinä missään tilanteessa, tuli mitä tuli, jätä eikä hylkää sinua.
Kuka muu voi luvata sellaista? Ei kukaan.
Mutta ihmiset kääntävät katseensa Jumalasta -
itseensä, tilanteeseensa ja olosuhteisiinsa.
He eivät kysy, mitä Isä lupaa.
Hän lupaa, että kun Jeesus on Vapahtajasi, et ole ikinä yksin.
Ehkä haluat, mutta et voi.
Hän sanoo: "En minä sinua hylkää."
Ei missään olosuhteissa. Se on Jumalan ehdoton lupaus -
jokaiselle uskovalle. Kukaan ei pysty muuttamaan sitä.
Voit olla vankilassa, täällä tai tuolla. Ei väliä.
Hän ei ikinä hylkää sinua. Piste.
Kun seuraavan kerran masennut, olet yksinäinen ja voivottelet, -
pysähdy miettimään, mitä sinulla on.
"Minulla on Jeesus läheisenä ystävänäni.
Hän elää minussa, ja Hän on luvannut, -
että mitä ikinä tapahtuukin, Hän ei jätä minua.
Sellaista lupausta ei voi pistää paremmaksi.
Se on mahtava rikkaus, jota kukaan muu ei voi antaa tai luvata.
Ja sitten Hän lupaa, ettei meidän tarvitse elää omassa voimassa.
Meillä on Pyhä Henki, jota kutsutaan Puolustajaksi, Joh. 14:16.
Jeesus lupasi lähettää Puolustajan. Hän kertoo, miten tämä auttaa meitä.
Kun Hän kutsuu palvelemaan, Hän antaa Pyhän Hengen -
antamaan viisautta, neuvomaan ja johdattamaan -
sekä antamaan voiman, jotta pystyt täyttämään Hänen kutsunsa.
Se on Hänen lupauksensa. Nämä lupaukset tekevät sinut rikkaaksi.
Näitä asioita ei kukaan muu pysty antamaan -
kuin Jumala, kun sinulla on suhde Häneen.
Hän sanoo myös täyttävänsä kaikki tarpeemme.
Kuka muu voi luvata sellaista? Ei kukaan.
Siitä on paljon jakeita. Yksi kalleimmista on Matt. 6:ssa.
"Sentähden minä sanon teille: älkää murehtiko hengestänne, -
mitä söisitte tai mitä joisitte, älkääkä ruumiistanne, mitä päällenne pukisitte.
Eikö henki ole enemmän kuin ruoka ja ruumis enemmän kuin vaatteet?"
Hän puhuu linnuista ja kukista. Sitten: -
"Älkää siis murehtiko sanoen: 'Mitä me syömme?' tahi: 'Mitä me juomme?'
tahi: 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan."
Mitä Hän sanoo? Hän lupaa täyttää päivittäiset tarpeemme.
Kuka muu voi luvata sellaista? Ei kukaan.
"No minun... Nämä..." Ei.
Kukaan muu ei voi luvata vastata rukouksiisi kuin Kaikkivaltias Jumala.
Missä ikinä tilanteessa tai olosuhteessa olet -
ja mitä ikinä tarvitset, Hän sanoo tietävänsä tarpeen -
ja täyttävänsä tarpeen, tapahtui mitä tapahtui.
Entäpä sitten rukousvastaukset?
Kuka voi luvata vastaavansa rukouksiisi?
Joku voi auttaa jossain, mutta kuuntele, mitä Hän sanoo, -
1. Joh. 5:14―15: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä. Ja jos me tiedämme hänen kuulevan meitä, -
mitä ikinä anommekin, niin tiedämme, että meillä myös on kaikki se, -
mitä olemme häneltä anoneet." Kuka muu voi luvata näin? Ei kukaan.
Tästä on monia raamatunkohtia.
Mutta ihmiset sanovat: "Minulla on tarpeita." Käytätkö omaisuuttasi?
Miten sitä käytetään? Esimerkiksi rukoilemalla.
Monesti meillä on tarpeita, ja haluamme jonkun täyttävän ne.
Sanomme: "En tiedä, miten Jumala hoitaa tämän." Lupaus on tämä.
Tämä on se uskallus Häneen. Hän tekee sen selväksi.
Hän sanoo: "Ano, niin annetaan. Etsi, niin löydät. Koputa, niin avataan."
Rukousvastauksista on lupaus lupauksen perään.
Mitä taakkoja sinulla onkin, Hän kantaa ne.
Miten ne annetaan Jumalalle? Ne tuodaan ja jätetään Hänen eteensä.
Miten se otetaan omaksi? Kuuntelepa.
Hän ei tahdo, että Hänen omansa elävät alamaissa, masentuneina -
ja naama nurinpäin. Hän puhuu Herran ilosta.
Hän lupaa myös antavansa meille viisautta.
Hän lupaa Jaakobin kirjeen 1. luvussa antavansa meille viisautta.
"Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaamatta, -
niin se hänelle annetaan."
Joku sanoo: "En tiedä, mitä tehdä." Haluatko viisautta?
Sinulle on luvattu viisautta. Jumalan lupaus sanoo, -
että Jumalan kaikki suvereeni voima on Hänen lupauksensa takana -
ja Hän toteuttaa sen.
Tarvitsetko viisautta? Eli sinun pitää nähdä asiat Jumalan näkökulmasta.
Tarvitaanko viisasta päätöstä? Sinulle on luvattu, -
että Hän antaa viisautta kaikissa olosuhteissa, -
sillä sellainen Hän on. Sisälläsi asuu Jumalan viisaus.
Joka ikisessä tilanteessa sinulla on Jumalan lupaus, -
että Hän antaa sinulle viisautta tietää, miten vastata tai reagoida.
Sekin tekee meidät rikkaiksi.
Mikä olisi arvokkaampaa kuin viisaus, nähdä Jumalan näkökulmasta -
ja tietää, miten toimia?
Sitten tullaan kysymykseen rauhasta.
Filippiläiskirjeen kohta, jonka useimmat meistä osaavat ulkoa, -
kuuntele, mitä Paavali sanoo:
"Iloitkaa aina Herrassa!"
"Tulkoon teidän lempeytenne kaikkien ihmisten tietoon. Herra on lähellä.
"Älkää mistään murehtiko, vaan kaikessa saattakaa pyyntönne -
rukouksella ja anomisella kiitoksen kanssa Jumalalle tiettäväksi, -
ja Jumalan rauha, joka on kaikkea ymmärrystä ylempi, on varjeleva -
teidän sydämenne ja ajatuksenne Kristuksessa Jeesuksessa."
Mitä Hän sanoo? Mitä ikinä elämässänne onkin meneillään, -
Jumala antaa varustuksen ja muurin, joka erottaa sinut ahdistuksesta.
Se tyydyttää elämässäsi rauhan tarpeen.
Mitä Jeesus sanoi?
Jeesus on rauhamme, sanoo Raamattu.
Hän asuu sisimmässämme.
Kohtaamme tilanteita ja olosuhteita.
Kuulemme huonoja ja pelottavia uutisia.
Mistä saamme rauhamme?
Emme useinkaan ystäviltä, lääkäriltä tai pankilta.
Se tulee Häneltä.
Mietipä. Rauha ei ole jotain, mitä saat siltä, tältä ja tuolta.
Rauhasi asuu sinussa.
Se on sisällä asuva Jumalan lupaus.
Jeesus sanoi: "minun rauhani ― sen minä annan teille.
En minä anna teille, niinkuin maailma antaa.
Älköön teidän sydämenne olko murheellinen."
Yksi valtavimmista lupauksista on se, -
että meillä voi olla rauha joka tilanteessa.
Meidän pitää valita. Otammeko omaksemme Hänen lupauksensa?
Ota ne omaksi tänään: "Jumala, voit kutsua minut kotiin milloin tahdot, -
mutta siihen asti annan parastani.
Haluan olla vahva, hedelmällinen ja hyödyksi Jumalan valtakunnalle."
Ja katsopa Psalmia 37.
Siinä on Jumalan ihmeellinen totuus.
Kysyn, haluatko saada sen, mitä sydämesi halajaa.
Joku voi haluta puolison, joku jotain muuta.
Mitä sydämesi halajaa? Jumala sanoo näin.
Tämä on lupaus kaikkivaltiaalta Jumalalta, jolla on kaikki valta -
ja ehdoton rakkaus sinua kohtaan: "...silloin sinulla on ilo Herrassa, -
ja hän antaa sinulle, mitä sinun sydämesi halajaa."
Mitä on ilo Herrassa?
Lue teksti uudelleen.
Pyydä Jumalaa näyttämään. Mitä ilo Herrassa merkitsee?
Kaiken sen yläpuolella, mitä elämässä on tärkeää, suhde Häneen on tärkein.
Iloitsen Hänen palvelemisestaan ja ylistämisestään, -
Hänelle antamisesta ja jumalisen elämän viettämisestä.
Iloitse Herrassa. Hän antaa, mitä sydämesi halajaa.
Hän sanoo Raamatussa myös jotain, mitä monet eivät usko.
Meillä on lupaus paranemisesta sairaudesta.
Katsotaan Psalmia 103:1.
"Kiitä Herraa, minun sieluni, ja kaikki, mitä minussa on, -
hänen pyhää nimeänsä. Kiitä Herraa, minun sieluni, -
äläkä unhota, mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi".
Kysyn sinulta jotain.
Puhuimme Jumalan ominaisuuksista.
Yksi on se, että Hän ei koskaan muutu. Hän on muuttumaton.
Paransiko Hän Vanhassa testamentissa? Paransi.
Paransiko Uudessa testamentissa? Paransi.
Paransiko sen jälkeen? Paransi.
Parantaako Hän tänään? Parantaa.
Jos uskomme sen, -
miksi haemme kuurin, kun kurkku on vähän kipeä tai nenä vuotaa?
Miksei mennä Jeesuksen luo?
Valtaosa rukoilee paranemista sen jälkeen, -
kun lääkäri on sanonut, että tilanne on vakava. Miksei sitä ennen?
Koska olemme aikuisia, olemme mukautuneet, -
meille on kerrottu, meitä on varoitettu ja peloteltu.
Totuus on: Jumala on Parantaja.
Tarkoittaako se, että kukaan ei kuole? Ei.
Se tarkoittaa, että voimme olla terveitä ja vahvoja loppuun asti.
Sen jälkeen sillä ei ole väliä, sillä jos meillä on nämä lupaukset nyt, -
entä meneminen taivaaseen Jumalan läsnäoloon?
Katsopa Room. 8:aa. Mietin Room. 8:n mahtavaa lupausta -
eli sitä, että mikään ei voi erottaa meitä Jumalan valtavasta rakkaudesta.
Kuuntele näitä jakeita. Tämä on totuus.
Monet eivät usko sitä.
Kuunnelkaapa, jae 38:
"Sillä minä olen varma siitä, ettei kuolema eikä elämä, -
ei enkelit eikä henkivallat, ei nykyiset eikä tulevaiset, ei voimat, -
ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme." Mieti.
Sinulla on elämässäsi valtava Jumalan ehdottoman rakkauden lahja.
Sen voi luvata yksin Jumala.
Voit haluta rakkautta ihmisiltä, mutta katso, kuka sinua rakastaa.
Ja Hän luettelee nämä. Mikään ei voi erottaa sinua Jumalan rakkaudesta.
Sinä omistat sen.
Omistat kaikkivaltiaan, muuttumattoman Jumalan rakkauden.
Avataan Joh. 10. luku.
Tässä on Hänen valtava lupauksensa ikuisesta turvasta. Kuuntelepa.
"Minun lampaani kuulevat minun ääntäni, ja minä tunnen ne, -
ja ne seuraavat minua. Ja minä annan heille iankaikkisen elämän, -
ja he eivät ikinä huku..." Hän ei sanonut: "paitsi jos".
"...he eivät ikinä huku, eikä kukaan ryöstä heitä minun kädestäni.
Minun Isäni, joka on heidät minulle antanut, on suurempi kaikkia, -
eikä kukaan voi ryöstää heitä minun Isäni kädestä.
Minä ja Isä olemme yhtä."
Mieti, mitä sinä omistat. Omistat ikuisen elämän lahjan.
Ei mikään, ei kukaan ei milloinkaan voi muuttaa sitä missään olosuhteissa.
Olet Jumalan lapsi, ikuisesti turvassa.
Jos elät synnissä, siihen taas liittyy muita lupauksia ojentamisesta.
Mutta puhumme Jumalan lupauksesta, että olet ikuisesti turvassa.
Luen vielä yhden. Tätä voisi jatkaa koko päivän, mutta kohta lopetan.
Haluan teidän näkevän, mitä omistatte.
Kuuntele Jeesuksen sanat. "Älköön teidän sydämenne olko murheellinen.
Uskokaa Jumalaan, ja uskokaa minuun.
Minun Isäni kodissa on monta asuinsijaa. Jos ei niin olisi, -
sanoisinko minä teille, että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin -
ja otan teidät tyköni, että tekin olisitte siellä, missä minä olen."
Meillä on lupaus taivaasta.
Haluan teidän näkevän tämän.
Lupaus Jumalalta on valtava asia.
Haastan sinua ottamaan omaksesi sen, mikä on sinun.
Mitä ikinä kohtaatkin elämässäsi, muista, kuka olet, -
Jeesuksen seuraaja, ja miten rikas sinä olet.
Ja mikä valtava potentiaali sinulla on -
palvella Häntä koko sydämestäsi, -
niin ettet ikinä vanhene.
Sinä olet vain kukoistava, hedelmällinen -
ja vahva elämäsi kaikkina päivinä. Aamen.
Isä, olemme kiitollisia tänä aamuna Sanasi ihmeellisestä lupauksesta.
Ihmeelliseksi sen tekee se, että se ei ikinä muutu.
Sinä et ikinä muutu.
Emme voi edes kuvitella tarvetta, jota et ole jo huomioinut. Siitä kiitämme.
Näytä meille, miten elää niin, -
että hengellisesti köyhät haluavat tietää, -
mikä on rikkauksiemme lähde, -
ja voimme kertoa sen heille. Jeesuksen nimessä, aamen.
Jos ohjelma siunasi sinua, käy kotisivuillamme intouch.org.
"Kosketuskohta" johtaa ihmisiä Jeesuksen tuntemiseen -
ja vahvistaa paikallista seurakuntaa.
Ohjelmaa tukee In Touch -järjestö. Ohjelman ovat mahdollistaneet -
Jumalan armo sekä uskolliset rukouksenne ja lahjoituksenne.
Suomennos: Marianne Tenetz